આ કાર્યક્રમ બાદ રાજકોટ ખાતે દીપાવલી પર્વના પાવન દિને અષ્ટલક્ષ્મી યજ્ઞ માટે શ્રીશ્રી રવિશંકર મહારાજનું આગમન રાજકોટ ખાતે થયું હતું અને સાંજે 5.30 વાગ્યાથી ભવ્યાતિભવ્ય અષ્ટલક્ષ્મી હોમ ખુબ જ પવિત્ર વાતાવરણમાં કરવામાં આવશે. રાજકોટમાં રેસકોર્ષ ખાતે 10000 સ્કવેર ફીટ જગ્યામાં આ સમગ્ર આયોજન કરવામાં આવેલ છે. સમગ્ર સૌરાષ્ટ્રમાંથી 1 લાખ લોકો આ હવનનો લાભ લેશે. મુખ્યમંત્રી વિજયભાઇ રૂપાણી આ કાર્યક્રમમાં હાજરી આપશે. રાજકોટમાં પ્રથમ વખત આટલું ભવ્ય આયોજન થઇ રહ્યું છે ત્યારે સાધકોમાં ખુબ જ ઉત્સાહ છે. આ ભવ્ય આયોજનને લઇને આર્ટ ઓફ લીવીંગ પરીવાર તેમજ સમગ્ર રાજકોટમાં આધ્યાત્મિક માહોલ જોવા મળી રહ્યો છે. શ્રીશ્રી રવિશંકરજીના સાનિધ્યમાં દીપોત્સવનો લાભ લેવા સાધકો ખુબ જ ઉત્સાહિત છે. અષ્ટલક્ષ્મી હોમને હવે થોડા કલાકો બાકી છે ત્યારે આ સમગ્ર આયોજનને આખરી ઓપ અપાઇ રહ્યો છે. આજે સવારે 11 વાગ્યે શ્રીશ્રી રવિશંકર મહારાજનું આગમન થતા તેમને સત્કારવા સાધકો એરપોર્ટ પહોચ્યા હતા. ખુબ જ પવિત્ર વાતાવરણમાં યોજાનાર અષ્ટલક્ષ્મી હોમ, દિવાળી પુજન અને મહાસત્સંગમાં ઉપસ્થિત રહેવા સમગ્ર આર્ટ ઓફ લીવીંગ પરીવાર તરફથી આમંત્રણ આપવામાં આવે છે.